ŽIADOSŤ O NENÁVRATNÝ FINANČNÝ PRÍSPEVOK

Opis projektu	

Názov projektu:	Podpora zamestnanosti občanov so zdravotným postihnutím	
Žiadateľ:	Ústredie práce, sociálnych vecí a rodiny	
Celkové výdavky projektu (SKK):	1 128 593,24 €	
Požadovaná výška NFP (SKK):	1 128 593,24 €	
Dĺžka realizácie aktivít projektu (mesiace):	68	
Umiestnenie projektu (NUTS III):	Bratislavský kraj	

Programové obdobie 2007 – 2013

Obsah
1. Úvod
Názov projektu: Podpora zamestnanosti občanov so zdravotným postihnutím
Umiestnenie projektu: Samosprávny kraj :  Bratislavský kraj, 

1.1 Hlavné ciele
Špecifické ciele (výsledky projektu):
Zvyšovanie zamestnanosti občanov so zdravotným postihnutím
Vytváranie a udržiavanie pracovných miest pre občanov so zdravotným postihnutím

Cieľ projektu: 
Podpora zamestnávania občanov so zdravotným postihnutím formou poskytovania príspevkov na:

•	prípravu na pracovné uplatnenie občana so zdravotným postihnutím podľa §§ 55a-c zákona o službách zamestnanosti,
•	vytvorenie  pracovných miest v chránených dielňach a chránených pracoviskách – poskytnutím príspevkov podľa § 56 zákona o službách zamestnanosti,
•	udržanie občana so zdravotným postihnutím v zamestnaní podľa § 56a zákona o službách zamestnanosti,
•	začatie vykonávania samostatnej zárobkovej činnosti občanom so zdravotným postihnutím – poskytnutím príspevkov podľa § 57 zákona o službách zamestnanosti,
•	pracovného asistenta pre občana so zdravotným postihnutím – poskytnutím príspevkov podľa § 59 zákona o službách zamestnanosti,
•	udržanie pracovných miest v chránených dielňach a chránených pracoviskách pre občanov so zdravotným postihnutím – poskytnutím príspevkov na úhradu prevádzkových nákladov chránenej dielne alebo chráneného pracoviska podľa § 60 zákona o službách zamestnanosti.

1.2 Žiadateľ
Všeobecné informácie o žiadateľovi: 
Názov žiadateľa: 	Ústredie práce, sociálnych vecí a rodiny
Právna forma: 	rozpočtová organizácia
IČO:			30794536
IČ DPH:		––
Sídlo žiadateľa:	Špitálska 8, 812 67  Bratislava
Číslo bankového účtu:7000176235/8180

Organizácie v pôsobnosti žiadateľa vo vzťahu k projektu:  	Úrady práce, sociálnych vecí a rodiny  so sídlom v :	Bratislava, Malacky, Pezinok

2. Účelnosť navrhovaného projektu

2.1 Krátky popis existujúcej situácie 

Občania so zdravotným postihnutím tvoria špecifickú skupinu obyvateľstva, ktorá potrebuje určitú pomoc pre zabezpečenie plnej účasti na živote spoločnosti. Znevýhodnenie vyplývajúce zo  zdravotného postihnutia, zabraňuje človeku prístup k celému radu príležitostí alebo služieb prístupných pre ostatných spoluobčanov. Znevýhodnenie vedie k strate alebo obmedzeniu možnosti rovnocenne s inými sa zúčastňovať života  v spoločnosti. Zdravotný stav týchto občanov im nedovoľuje plne sa realizovať, či už v osobnom, ale predovšetkým pracovnom uplatnení, a každodenne im kladie do cesty nové a nové prekážky, ktoré musia prekonávať. Je preto prirodzené, že štát sa snaží vytvoriť podmienky na čo najplnšie začlenenie sa do spoločenského a pracovného prostredia aj pre túto skupinu občanov. 
Počet občanov so zdravotným postihnutím vedených na úradoch práce, sociálnych vecí a rodiny  v evidencii uchádzačov o zamestnanie v posledných rokoch klesá, čo korešponduje s poklesom miery nezamestnanosti a poklesom celkového počtu uchádzačov o zamestnanie. 

Ukazovateľ ku koncu roka  /  rok	2005	2006	2007	K 30.4.2008	
Počet uchádzačov o zamestnanie	9 810	8 350	7 280	6 880	
Počet uchádzačov o zamestnanie – občanov so ZP	312	252	210	212	
Podiel uchádzačov o zamestnanie – občanov so ZP	3,18	3,02	2,88	3,08	

Podpora zamestnávania občanov so zdravotným postihnutím, ktorá bude realizovaná prostredníctvom tohto projektu a v rámci  aktívnych opatrení trhu práce definovaných zákonom č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) je zameraná na zákonom definovanú kategóriu občanov so zdravotným postihnutím, teda nielen na tých, ktorí sú evidovaní ako uchádzači o zamestnanie. Mnohí občania so zdravotným postihnutím, ktorí nie sú zamestnaní sa neevidujú na úradoch práce, sociálnych vecí a rodiny ako uchádzači o zamestnanie buď z dôvodu problematickej dochádzky na úrad alebo aj z dôvodu povinnej periodicity návštev. Projekt bude zameraný aj na zamestnaných občanov so zdravotným postihnutím – na ich udržanie v zamestnaní. K 31.3.2008 bolo v  BSK vytvorených  270 chránených dielní a chránených pracovísk, v ktorých pracuje 659 občanov so zdravotným postihnutím, pričom v priemere na 241 občanov so zdravotným postihnutím boli ročne predkladané žiadosti o príspevok na úhradu prevádzkových nákladov chránenej dielne alebo chráneného pracoviska.
	
Tab. 1
Cieľová skupina:	Charateristika	Početnosť:	
Občania so zdravotným postihnutím, ktorí sú uchádzačmi o zamestnanie	Definície podľa zákona o službách zamestnanosti	K 31.12.2007 stav   
    212	
Občania so zdravotným postihnutím, pracujúci v CHD/CHP	Definície podľa zákona o službách zamestnanosti	K 31.3.2008 stav  
    659	
Občania so zdravotným postihnutím, ktorí nie sú v evidencii UoZ (nezamestnaní alebo zamestnaní mimo CHD/CHP)	Definícia OZP podľa zákona o službách zamestnanosti	Nesleduje sa	

2.2 Predpokladaná situácia v budúcnosti
Očakávaný stav v oblastiach súvisiacich s výstupmi, výsledkami a dopadmi projektu

Typ	Názov merateľného ukazovateľa	Merná jednotka	Počet jednotiek	
			Východiskový stav 	Plánovaný stav	Čistý stav	
Výsledok	Počet osôb cieľovej skupiny zapojených do podporených projektov – spolu – V.0.0.0.0.063.0001	počet	343	693	350	
	Počet osôb cieľovej skupiny zapojených do podporených projektov – muži – V.1.0.0.0.032.0044	počet	157	350	193	
	Počet osôb cieľovej skupiny zapojených do podporených projektov – ženy – V.1.0.0.0.032.0047	počet	186	343	157	
	Počet novovytvorených pracovných miest – V.0.1.0.0.150.0001	počet	100	140	40	
	Počet novovytvorených pracovných miest obsadených mužmi -  V.1.0.0.0.151.0001	počet	49	71	22	
	Počet novovytvorených pracovných miest obsadených ženami – V.1.0.0.0.151.0002	počet	51	69	18	
	Počet úspešne umiestnených UoZ – muži – V.1.0.0.0.038.0126	počet	167	334	167	
	Počet úspešne umiestnených UoZ – ženy - V.1.0.0.0.038.0132	počet	169	338	169	
Dopad	Počet udržaných pracovných miest, ktoré naplnili dohodnutú dobu, obsadených mužmi – D.1.0.0.0.158.0002	počet	31	69	38	
	Počet udržaných pracovných miest, ktoré naplnili dohodnutú dobu, obsadených ženami - D.1.0.0.0.158.0003	počet	54	84	30	

2.3 Ďalšie využitie výstupov a výsledkov projektu 
Podporované zamestnávanie občanov so zdravotným postihnutím patrí medzi dôležité nástroje aktívnej politiky trhu práce. Vo využívaní tohto nástroja budeme naďalej pokračovať aj po ukončení financovania z tohto projektu, vzhľadom na skutočnosť, že ide o početnú cieľovú skupinu, ktorá je bez intervencie a finančnej dotácie ťažko umiestniteľná na trhu práce. 

2.4 Prínos realizácie projektu 

Projekt je vypracovaný v súlade so zameraním Národného strategického referenčného rámca  a Operačného programu Zamestnanosť a sociálna inklúzia a svojim zameraním korešponduje aj s cieľmi  nasledujúcich kľúčových dokumentov: Lisabonská stratégia, Európska stratégia zamestnanosti, Strategické usmernenia Spoločenstva, Stratégia konkurencieschopnosti Slovenska do roku 2010 a na ňu nadväzujúce Akčné plány, Národný program reforiem Slovenskej republiky.  Projekt prispieva k napĺňaniu cieľov vedúcich k rastu konkurencieschopnosti regiónov a ich trvalo udržateľnému rozvoju prostredníctvom zvyšovania zamestnanosti znevýhodnených skupín na trhu práce.

Ďalší prínos projektu: 
-	priorita Rovnosť príležitostí: projekt prispieva k potieraniu diskriminácie na základe zdravotného postihnutia a  vytváraniu rovnosti príležitostí v prístupe na trh práce pre uvedenú skupinu občanov
-	priorita Trvalo udržateľný rozvoj: projekt prispieva k podpore TUR najmä v zložke sociálnej, t.j. prispieva k napĺňaniu princípu sociálne a eticky priaznivého hospodárenia, rozhodovania, riadenia a správania sa spoločnosti,
-	priorita Informačná spoločnosť: projekt prispieva k napĺňaniu tejto priority tým, že začleňovaním občanov so zdravotným postihnutím na trh práce zároveň zlepšuje možnosti ich prístupu k využívaniu informačných technológií a odbúrava bariéry,

3. Navrhované riešenie

3.1 Základné predpoklady

Základné predpoklady pre realizáciu projektu sú vytvorené:
-	zákonom č.5/2004 Z.z. o službách zamestnanosti a o zmene a doplnení niektorých zákonov v znení neskorších predpisov,
-	vyhláškou MPSVR SR č.44/2004 Z.z., ktorou sa vykonáva § 69 ods. 2 zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov, 
-	zákonom č.453/2003 Z.z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov.

3.2 Navrhované aktivity projektu
Aktivity projektu:
Hlavné aktivity (odporúča sa max. počet 8 hlavných aktivít) - jednotlivé činnosti/etapy tvoriace aktivitu vrátane míľnikov (ak relevantné), ukazovateľ výstupu na začiatku a konci aktivity, zabezpečenie realizácie (dodávka prác, tovarov a služieb, vlastná činnosť, činnosť partnera), účastníkov aktivity (z cieľových skupiny) ak relevantné.
Podporné aktivity

Tab. 3
Aktivita	Väzba na merateľný ukazovateľ výsledku	Merná jednotka	Počet jednotiek	
1. Poskytovanie príspevkov v rámci APTP	Počet občanov so ZP zapojených do projektu	Osoba	350	
2. Riadenie projektu	Počet občanov so ZP zapojených do projektu	Osoba	350	
3. Publicita a informovanosť	Počet občanov so ZP zapojených do projektu	Osoba	350	

Všetky aktivity majú väzbu na merateľný ukazovateľ výsledku „Počet úspešne umiestnených občanov so zdravotným postihnutím, nakoľko predmetom aktivít je poskytovanie príspevkov,  získavanie spätnej väzby a nových informácií pre inovácie práce a postupov pri poskytovaní príspevkov na podporu zamestnávania občanov so zdravotným postihnutím.